Государственное учреждение образования «Средняя школа №7 г. Гродно»

Открытый урок белорусской литературы в 6 классе

Миклаш Катажина Валентиновна,

учитель белорусского языка и

литературы, без категории

Тэма: Кузьма Чорны “Насцечка”. Узаемаадносіны паміж героямі аповесці.

Мэты:

* Падвесці вынікі вывучэння аповесці К.Чорнага “Насцечка”
* Высветліць адносіны вучняў да твора;
* Узгадаць эпізоды, якія найбольш зацікавілі шасцікласнікаў;
* Ахарактарызаваць учынкі Сержа, даць уласную характарыстыку яго ўчынкам;
* Выхаваць лепшыя маральныя якасці вучняў.

Афармленне дошкі( партрэт К. Чорнага, эпіграф)

Эпіграф:

“Дружба вялікая справа. Без дружбы чалавеку цяжка жыць”… Беражыце дружбу, гэта самае дарагое і важнае, што ёсць у чалавека…” (К. Чорны)

ХОД УРОКА

1. **Арганізацыйны момант**
* Добры дзень паважаные вучні, я вельмі рада бачыць вас сёння ўсіх здаровых і вясёлых на ўроку. Спадзяюся, што ваш бадзёры настрой дапаможа нам у асэнсаванні тэмы нашага ўрока. Пачаць наш сённяшні ўрок я хачу з прытчы пра дружбу. Але перад тым, як я вам яе раскажу, хачу задаць пытанне: якога сябра вы хацелі бы мець?!

**Аб сябрах**

*У мудраца спыталі: - Колькі відаў дружбы існуе?*

*- Чатыры,- адказаў ён. - Ёсць сябры, як ежа-кожны дзень ты маеш патрэбу ў іх. Ёсць сябры, як лекі, шукаеш іх, калі табе дрэнна. Ёсць сябры, як хвароба, яны самі шукаюць цябе. Але ёсць такія сябры, як паветра - іх не відаць, але яны заўсёды з табой.*

А каго выбралі бы вы? Чаму? (адказы вучняў)

1. **Зварот да эпіграфа.**

“Дружба вялікая справа. Без дружбы чалавеку цяжка жыць”… Беражыце дружбу, гэта самае дарагое і важнае, што ёсць у чалавека”

* А як вы разумееце гэты эпіграф? Што хацеў сказаць аўтар нам гэтымі словамі?
* Скажыце, калі ласка, а дзе мы з вамі ўжо сустракалі гэтыя словы? (адказы вучняў)

**Вынік.** Пагадзіцеся, сяброўства можа зрабіць вялікія сур’ёзныя справы, у любой жыццёвай сітуацыі чалавеку без сяброў не абысціся. Сябар, гэта той чалавек, які заўжды будзе побач: ў часы радасці і ў момант адчаю.

1. **Мэтавызначэнне**
* Сёння ў нас апошні ўрок па аповесці К. Чорнага “Насцечка”. Давайце зараз мы з вамі паспрабуем вызначыць мэты і задачы сённяшняга нашага ўрока.
* На экране мы з вамі бачым слова ДРУЖБА. Вам патрэбна толькі ўставіць неабходныя словы, каб атрымаліся мэты нашага ўрока.

Д-даць характарыстыку вобразам **Сержа і Насцечкі.**

Р-раскрыць прычыны паводзін **Сержа.**

У-узгадаць эпізоды, якія найбольш **зацікавілі.**

Ж-(навучыцца) жыць так, каб потым не было **сорамна** за свае ўчынкі.

Б-(навучыцца) быць **добрым, спагадлівым, спачувальным, працавітым…**

А- абудзіць **цікавасць** да вывучэння аповесці.

1. **Праверка дамашняга задання**
* Дома вам трэба было прачытаць да канца аповесць. Зараз мы з вамі выканаем заданне і ўспомнім некаторыя эпізоды з аповесці.

Гульня “Цудоўны кошык”. Пры дапамозе гэтай гульні мы з вамі ўспомнім больш дакладна нашую аповесць і паглядзім на адносіны галоўных герояў да старэйшых людзей. Па чарзе выцягваеце прадмет, успамінаеце эпізод з гэтым прадметам. (цекеркі, шнур, гарох, пластынка, матылёк, канверт, слоік).

**Вынік.** Усе ўчынкі Сержа скіраваны на тое, каб зрабіць некаму зло, каб некага прынізіць, а сябе ўзвысіць. Ва ўсім, што робіць Серж, выяўляецца яго самаўпэўненасць, вера ў беспакаранасць, у права рабіць прыкрасці іншым, імкненне ўладарыць над іншымі. Серж ненавідзіць усіх, хто спрабуе супрацьстаяць яму. Так, лютым ворагамхлопчыка стаў стары Закрэўскі, бо не даў здзекавацца з Насці і яе аднакласніц. Учынкі Сержа сведчаць яшчэ пра тое, што ён належыць да помслівых лядзей.

 Насця вельмі любіла дзеда. Яна ўзваліла на свае кволыя плечыкі ўсе гаспадарчыя клопаты: бегала ў магазін за прадуктамі і газай, паліла ў печы, варыла есці і карміла дзеда. Дзяўчынка аказалася працавітай і вынослівай. Цяжка было паспець усё зрабіць самой, але яна нікому не скардзілася. Гэта сведчыць, што для яе характэрна яшчэ і духоўная моц.

1. **Параўнальная характарыстыка герояў**
* А зараз даваце мы з вамі звернямся да нашых герояў: Сержа і Насцечкі. Паглядзім, як нашыя героі паводзяць сябе з сябрамі, аднакласнікамі і са сваімі бацькамі (работа з падручнікам).

|  |  |
| --- | --- |
| Хто такі Серж? | Хлопчык, што вучыцца ў … класе, у … школе. Ён з \_\_\_\_\_\_\_\_\_\_\_\_\_ і \_\_\_\_\_\_\_\_\_ сям’і .  |
| Партрэт. Знешні выгляд | Ён быў\_\_\_\_\_\_\_\_\_ ростам, яму магло ўжо быць \_\_\_\_\_\_\_\_\_\_\_\_\_\_\_ гадоў.Серж быў у \_\_\_\_\_\_\_\_боціках з \_\_\_\_\_\_\_\_\_\_і \_\_\_\_\_\_\_\_ халяўкамі, на паліто каўнерык з \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Першая сустрэча з хлопчыкам | Аднойчы на тым тратуары гулялі дзеці… |
| Стаўленне аўтара да Сержа | Аўтар з \_\_\_\_\_\_\_\_ ставіцца да Сержа. Ён жорсткі,\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_. |

Адзеты ён быў не то што лепш за тых дзяўчатак, з якімі бесперапынна зачэпліваўся, але на ім усё ляжала неяк гладчэй, спрытней, дасціпней. Ён быў у высокіх боціках з блішчастымі мяккімі халяўкамі, на паліто каўнерык з нейкага шэранькага звярка…”

Першая сустрэча з хлопчыкам. Аказваецца Серж вучыцца разам з дзяўчаткамі ў дваццатай школе. Ён не лічыцца з імі і не сябруе. Ён, вышэйшы за іх і мацнейшы. Атрымлівае задавальненне ад таго, што яны яго баяцца.

Аўтар з пагардай ставіцца да яго: “у вачах яго свяцілася гэтулькі самаздавальнення, гэтулькі ўцехі з самога сябе, што здавалася- гэты маленькі францік зараз заплюе вочы свету і скажа:

-Эй, вы, бачыце, які я спрытны і харошы. А вы ўсе перада мной нейкія пачвары, і больш нічога.

 Ад гэтага хлопчыка нельга чакаць нічога добрага.Яго цешаць пакуты дзяўчат. Ён зневажае дарослых: пажылога чалавека называе “дурнем і старым чортам”. Прачытаўшы аповесць мы можам зрабіць вывад, што хлопчык-“поўны злосці”, нахабны і адначасова труслівы і подлы(хоча адпомсціць старому, падглядае за ім).

Вобраз Насцечкі

|  |  |
| --- | --- |
| Хто такая Насцечка?Што мы ведаем пра яе сям’ю? | Дзяўчынка, якой ішоў\_\_\_\_\_\_\_ год, і вучылася яна ў \_\_\_ класе.Насцечка была\_\_\_\_\_\_\_\_\_\_\_ і \_\_\_\_\_\_\_\_\_\_\_, белатварая, з \_\_\_\_\_\_\_\_\_\_\_ валасамі.Насця жыве з \_\_\_\_\_\_\_\_\_\_.Мама Насці была\_\_\_\_\_\_\_\_\_\_\_\_ у пачатковай школе,зараз яна жыве ў \_\_\_\_\_\_\_\_\_\_\_.Тата Насці \_\_\_\_\_\_\_\_\_\_\_, ён працаваў \_\_\_\_\_\_\_\_\_\_\_\_\_\_\_. |
| Узаемаадносіны з сябрамі? Як Насцечкаадносілася давучобы? | Насця, як і ўсе, любіла\_\_\_\_\_\_\_\_\_\_\_\_\_\_\_\_\_\_\_\_\_\_\_\_,любіла\_\_\_\_\_\_\_\_\_\_\_\_\_\_\_\_\_\_\_, гуляла ва ўсе\_\_\_\_\_\_\_\_\_\_\_. Вучылася яна\_\_\_\_\_\_\_\_\_\_\_\_. |
| Як Насцядаглядала старога чалавека? | Насця на вялікім перапынку бегала ў \_\_\_\_\_\_\_\_\_\_\_ і \_\_\_\_\_\_\_\_\_\_\_. Вечарам гатавала \_\_\_\_\_\_\_\_ і піла з дзедам\_\_\_\_\_\_\_. |
| Ці сімпатызуе аўтар Насцечцы? |  |

**Вынік** Яна не была чым-небудзь адметнейшая ад іншых дзяцей. Таксама, як і ўсе, любіла бегаць па двары на вялікім перапынку, лябіла слухаць расказы, гуляла ва ўсе гульні, у якія гуляюць дзеці, і заўсёды ўносіла ў гэтыя гульні весялосць: яна любіла парагатаць. Яе звонкі голас і смех чуліся заўсёды- ці то ў калідоры, ці то на двары…”

Дзеці яе адразу палюбілі за яе вксялосць, адкрытасць і пачалі зваць Насцечка. Вучні заўважаюць, што дзяўчынка была вельмі старанная, добра вучылася.Найстойліва даводзіла ўсё да канца

Па тым, як пісьменнік апісвае сваю гераіню, бачна, што ён сімпатызуе ёй.

* Давайце ўспомнім, у якім эпізодзе выразна паказаны ўзаемаадносіны Насці і Сержа з аднакласнікамі і з дарослымі людзьмі?

Інсцэніроўка ўрока арыфметыкі( ст 117).

**Вынік**. Гэты выпадак нам паказвае, што Серж усімі сіламі імкнецца не быць разам са сваімі аднакласнікамі, а хлопчык імкнецца ўзняцца, паказаць перад імі сваю вышэйнасць. Хлорчык не можа дапусціць, каб Насця правільна рашыла задачу, а ён- не. Калі ўвесь клас пераканаўся, што Серж памыліўся, і гэта пацвердзіла настаўніца, вінаватым у сваім паражэнні ён лічыць не сябе, а Насцю і начынае ёй помсціць.

Серж прывык, што да яго ўсе прыслухоўваюцца, і калі настаўніца не звярнула на яго ўвагі, “у знак пратэсту супраць таго, што яму не аддаюць увагі, Серж скумячыў кавалачак паперы, пажаваў яе і пстрыкнуў пальцамі гэтыя могрыя жовіны ў акно”

-Праслухаўшы характарыстыкі, праглядзеўшы інсцэніроўку выбярыце з воблака слоў тыя словы, якія характарызуюць Насцечку і Сержа? (рашучасць, эгаізм, помслівасць, дабрыня, самазадаволенасць, смеласць, самаўпўненасць, нявыхаванасць, нахабства, ганарлівасць, клапатлівасць, стараннасць, распешчанасць, гаспадарлівасць, адказнасць, працавітасць, шчырасць, трусасць, сціпласць)(У сшытку)

1. **Фізкультхвілінка**
* Кожны дзень, сустракаючы сваіх сяброў, вы вітаецеся з імі. Зараз мы разам з вамі пазнаёмімся з формамі прывітання ў розных краінах. Устаньце , калі ласка, і паўтарайце за мной:

• Кітайцы выцягваюць рукі ўздоўж цела і аддаюць паклон.

• Арабы пры сустрэчы скрыжоўваюць рукі на грудзях.

• У Індыі вітаюцца складзеным далонямі.

• Японцы кланяюцца пры сустрэчы.

• У Замбезе пляскаюць у ладкі і прысядаюць.

• У Беларусі, звычайна, ціснуць адзін аднаму руку.

І, зразумела, усе усміхаюцца пры сустрэчы з сябрамі. Усміхніцеся і вы адзін аднаму.Будзьце ветлівымі са сваімі сябрамі.

1. **Праца над зместам твора. Аналітычная гутарка**.
* **Ці можам мы з вамі знайсці прычыну разбэшчаных паводзін Сержа?** Выхаваннем Сержа займалася толькі маці. Бацька быў адказным работнікам у горадзе. Яму не было калі заняцца выхаваннем сына, і ён патураў усім Сержавым капрызам, каб хутчэй адчапіцца ад хлопчыка. Але бацька калі даведаўся пра ўчынкі свайго сына, адразу пачаў выпраўляць свае памылкі.
* **Як вы лічыце, ці змог Серж пасля таго, як даведаўся гісторыю сваіх бацькоў і Закрэўскага памяняць свае адносіны да людзей?** Так, гэта ўжо мы можам адчуць, калі Серж прыйшоў у дом да старога Закрэўскага. Там ён не паднімаў галавы, яму было вельмі сорамна за свае ўчынкі.
* **Ці можам мы з вамі сказаць, што Серж не ва ўсім адмоўны персанаж? Ці ёсць у яго добрыя рысы характару.** Можам, ен не заўдаў Мішку, а усю віну ўзяў на сябе. Аўтар хацеў нам паказаць, што за злымі ўчынкамі людзей мы не можам разглядзець іх лепшыя рысы характару. Адзін злы ўчынак можа перакрэсліць тры добрыя справы. Таму дарагія дзеці, калі вам захочацца зрабіць нешта дрэннае падумайце калі ласка добра, бо сёння вам гэты ўчынак прынясе асалоду, а заўтра вам будзе ўжо сорамна, але вы нічога зрабіць ужо не зможаце.
* **Давайце зараз успомнім, што адбывалася дома ў Закрэўскіх, калі прыехала Матуля Насці**? Дарослыя сядзелі за сталом і пілі чай, а дзеці завялі патэфон і танцавалі лезгінку. Дзед не вытрымаў. Ён адышоў ад сцяны, глядзеў на дзяцей, і твар яго свяціўся ад радасці.
1. **Абагульненне і замацаванне**

Зварот да эпіграфа.

* **Вось мы сёння з вамі шмат гаварылі пра сяброўства. Скажыце, з кім у аповесці побач заўсёды былі сябры?**

З Насцечкай. Дзяўчаты часта наведвалі сваю сяброўку, дапамагалі ёй, спачувалі, яны не кінулі яе ў цяжкую хвіліну. У іх былі агульныя інтарэсы. Радаваліся, калі прыехалі матуля Насці.

Аўтар хацеў нам сказаць, што сапраўдны сябар часцяком бліжэй за сваяка. Сяброўства патрэбна шанаваць і берагчы. У жыцці няма нічога страшней за адзіноту, а сяброўства нам дапамагае гэта пазбегнуць. Сяброўства- гэта магчымасць падзяліць з блізкім чалавекам хвіліны радасці і смутку.

* **Мы з вамі прачыталі ўсю аповесць. Скажыце, калі ласка, якія высновы мы можам з вамі зрабіць? Чаму нас навучыў гэты твор**?Паважаць сваіх сяброў, сваіх родных і блізкіх, старэйшых людзей. Адносіцца да ўсіх з любоўю і павагай, бо мы не ведаем, што можа з намі адбыцца заўтра і хто нам працяне руку і дапаможа ў цяжкі момант.
1. **Выстаўленне і каменціраванне адзнак.**
2. **Рэфлексія.**

Светлафор. Зялёны- справіліся з заданнем, жоўты- не да канца, чырвоны- не справіліся.

Вяртанне да нашых мэт і задач урока. Калі вы лічыце, што мы справіліся з 1 мэтай падніміце зялёны колер, калі мы справілся не да канца(не высветлілі некаторыя моманты)- падніміце жоўты колер, а калі мы ўвогуле не справіліся з гэтай задачай, то падніміце чырвоны колер.

1. **Дамашняе заданне.** Поўная характарыстыка Сержа і Насці